Robert Koch Intézet

Az 1891-ben alapított Robert Koch Intézet szövetségi szintű egészségügyi intézet Németországban, ami közvetlenül az Egészségügyi Minisztérium irányítása alá tartozik. Feladatai közé tartozik a fertőző és a nem fertőző betegségek kutatása és nyomon követése. Elnöke Prof. Dr. Reinhard Burger, elnökhelyettese PD Dr. Lars Schaade. 900 dolgozója közül 370 kutató, beleszámítva a doktoranduszokat és a gyakornokokat is. Feladatai A Robert Koch Intézet feladata a betegségek kitörésének és a kockázati tényezők megfigyelése a népességben. Emellett tudományos igénnyel igyekszik megelőzni a betegségeket. Ehhez hozzátartozik az újabb diagnosztikai, kísérleti és járványtani fejlesztések végzése is, valamint értékeli a géntechnológiai munkákat, és foglalkozik környezetgyógyászattal is. Jogi helyzetét az 1994. június 24-én hozott egészségügyi intézményekről szóló törvény szabályozza. Eszerint a fő tevékenységei: a betegségek felismerése, az ellenük való védekezés és leküzdésük a betegségek járványtani vizsgálata, beleértve felismerésüket és a kockázatok értékelését, az erről való tájékoztatást és mindezek dokumentálását a HIV-fertőzésekről és az AIDS-ről szóló adatok és tapasztalatok gyűjtése és értékelése, beleértve a társadalmi és szociális következményeket egészségügyi jelentések készítése a genetikailag módosított organizmusok (GMO) és a belőlük készült termékek kockázatainak értékelése és a humángenetika a fertőzésveszélyes anyagok szállításának egészségügyi kérdései a genetikailag módosított organizmusok és a belőlük készült termékek szállításának egészségügyi kérdései A 2000. július 20-án hozott fertőzések elleni védekezésről szóló törvény újabb feladatokkal bízta meg a Robert Koch Intézetet: a német egészségügyi minisztérium központi kutató- és referenciaintézménye a biomedicina területén, különös tekintettel a fertőző betegségekre az egészségüggyel kapcsolatos anyagok intézkedésorientált központja a géntechnológiai és környezetgyógyászat minőségi kritériumainak és szabványainak referenciaközpontja az állami egészségügyi szolgálat központi intézete Története Az RKI-t a porosz fertőző betegségek intézetének tudományos részlegeként alapították 1891-ben. Az intézetet Robert Koch vezette 1904-ig. 1900-ban költözött jelenlegi helyére, a Berlin-weddingi Rudolf-Virchow Kórház mellé. A porosz intézetet 1935-ben beolvasztották a birodalmi egészségügyi hivatalba. Az intézet munkatársai részt vettek a koncentrációs táborokban zajló embertelen kísérletekben. 1952-től az újjáalapított szövetségi egészségügyi hivatal részévé vált, majd 1994-ben újra önállóvá lett. A német újraegyesüléssel több NDK-beli intézményt is magukba olvasztottak. Szervezete Jelenleg Reinhard Burger vezeti az intézetet, akit 2010. augusztus 19-én iktattak be. Szervezeti egységei Fertőző betegségek osztálya Járványtani és tájékoztatási osztály Fertőzésepidemiológiai osztály Biológiai biztonsági központ Géntechnológiai központ Fertőzésbiológiai és járványtani projektcsapatok Vezetőség Jogi osztály Sajtó, nyilvánosság, könyvtár Kutatócsoportok és koordinációjuk Jegyzetek Annette Hinz-Wessels: Das Robert-Koch-Institut im Nationalsozialismus. Kadmos, Berlin 2008. ISBN 978-3-86599-073-0. zum Standort Berlin, General-Pape-Str.: Robert Koch-Institut (Hrsg.): Verfolgte Ärzte im Nationalsozialismus - Dokumentation zur Ausstellung über das SA-Gefängnis General-Pape Straße. Berlin 1999. ISBN 3-89606-030-9. Fordítás Ez a szócikk részben vagy egészben a Robert Koch-Institut című német Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként.